Sikkerhetskonferansen i München

Sikkerhetskonferansen i München finner hvert år sted i Bayerns hovedstad München, på Hotel Bayerischer Hof. Konferansens deltakere er statsledere, diplomater, offiserer, sikkerhetseksperter og offentlige personer fra hele verden.  

miniatyr|Hotel Bayerischer Hof hvor konferansen holdes.

Diskusjonene dreier seg om aktuelle sikkerhets- og forsvarspolitiske temaer. Før hver konferanse utgis Munich Security Report (MSR), som grunnlag for diskusjoner under konferansen. Den suppleres av Munich Security Index (MSI), et datasett om global risikoperception.

Konferansen ble grunnlagt i 1963 av Ewald-Heinrich von Kleist-Schmenzin (1922–2013). Den støttes blant annet av Tysklands regjering, Tysklands forsvar, det tyske utenriksdepartementet og München kommune. I tillegg deltar flere institusjoner og organisasjoner samt private selskaper i finansieringen av konferansen. Jens Stoltenberg er valgt og påtroppende styreleder for konferansen, men venter med tiltredelse så lenge han er finansminister i Norge. 

Siden 2009 er Ewald von Kleist-prisen utdelt under konferansen. 
 Konferansenes temaer 

 2026 «Under destruction» 
Den 62. sikkerhetskonferansen i München 2026 fant sted fra 13. til 15. februar 2026. Konferansens motto var «Under destruction» (under ødeleggelse). Synspunktet var at de politiske strømninger pekte i retning av å bryte i stykker, fremfor reform. Fremmøtte politikere var blant andre Ursula von der Leyen, Emmanuel Macron, Friedrich Merz, Gavin Newsom, Katherina Reiche, Marco Rubio, Mark Rutte og Keir Starmer.

Norge og Tyskland undertegnet under konferansen en ny forsvarsavtale kalt «Hansa-avtalen».

 2025 «Multipolarization» 
Den 61. konferansen ble holdt fra 14. til 16. februar 2025 under MSR-tittelen «Multipolarization». Temaene under konferansen omfattet blant annet global styring, demokratisk motstandsdyktighet og klimasikkerhet.USAs visepresident J.D. Vance kritiserte i en tale Europas politikk og oppfordret landene til å få slutt på innvandringen. Han hadde på forhånd avlyst et møte med vertskapslandets kansler Olaf Scholz.

Jens Stoltenberg er fra 16. februar 2025 utpekt styreleder for konferansen, men som følge av sitt verv som norsk finansminister i Norge fra 4. februar 2025 er Wolfgang Ischinger leder for MSC i henhold til vedtektene til Stiftelsen Münchner Sicherheitskonferenz. Christoph Heusgen var fortsatt styreleder under konferansen i 2025.

 2024 
Den 60. sikkerhetskonferansen ble holdt fra 16. til 18. februar 2024. Munich Security Report stilte spørsmålet «Lose-Lose?» med tanke på globalt samarbeid og den økende prioriteringen av relative gevinster. Vesentlige temaer under konferansen var Russlands invasjon av Ukraina og Israel–Palestina-konflikten.

 2023 
Den 59. konferansen ble avholdt fra 17. til 19. februar 2023 under inntrykket av Russlands invasjon av Ukraina 2022. Den tilhørende MSR leverte den mottogivende tittelen «Re:Vision» om temaet internasjonal orden. Som deltakere var varslet Olaf Scholz, Kamala Harris, Volodymyr Zelenskyj (på internett), Jens Stoltenberg, Ursula von der Leyen, Annalena Baerbock, Andrzej Duda, Emmanuel Macron, Boris Pistorius, Dmytro Kuleba. Det var for første gang ikke invitert deltakere fra Russland eller Iran.

 2022 
Konferansen som var den 58. rekken, fikk et mindre format enn vanlig, på grunn av koronapandemien. Sikkerhetsrapporten som ble fremlagt under møtet hadde tittelen Turning the Tide – Unlearning Helplessness. Rapporten viste til sikkerhetsproblemer i Afghanistan, Sahel-regionen, på Afrikas horn og i Øst-Europa. Konferansen gikk uten tilstedeværelse av Russland. Den ble holdt på bakgrunn av Russlands oppmarsj av tropper langs Ukrainas nord- og østgrense.

 2021 
Den 57. sikkerhetskonferansen ble utsatt på ubestemt tid som følge av COVID-19-pandemien. Samtidig ble video-arrangementet Munich Special Edition 2021 avholdt, blant med deltakelse av Joe Biden, Angela Merkel og António Guterres. Årets Munich Security Report hadde tittelen «Between States of Matter – Competition and Cooperation».

 2020 
Konferansen fant sted for 56. gang fra 14. til 16. februar 2020. Munich Security Report for dette året var knyttet til begrepet Westlessness, et uttrykk for stigende usikkerhet med hensyn til hva det innebærer å være del av Vesten.

Blant deltakerne i 2020 var Sergej Lavrov, Heiko Maas, Emmanuel Macron, Nancy Pelosi, Mike Pompeo, Frank-Walter Steinmeier, Jens Stoltenberg, Wang Yi, Mohammed Javad Zarif, Mark Zuckerberg, Erna Solberg og Ine Marie Eriksen Søreide.

 2019 
Sikkerhetskonferansen i 2019 hadde som hovedtemaer selvforståelsen til Den europeiske union, det transatlantiske samarbeidet og virkningene av en ny æra for konkurransen mellom stormaktene. Den tidligere publiserte Munich Security Report «The Great Puzzle: Who Will Pick Up the Pieces?» analyserte omleggingen av sentrale elementer i den globale orden.

 2018 
Den 54. konferansen fant sted fra 16. til 18. februar 2018. Den Sikkerhetsrapporten fra München «To the Brink – and Back?» omhandlet krisen i den liberale internasjonale orden og konsekvensene av det første året av Donald Trumps presidentskap i USA. Deretter og hadde blant annet som temaer fremtiden og handlingsevnen til EU, og dennes forhold til Russland og USA. Videre ble behandlet de tallrike konflikter i den nære og fjerne østen, forverrede forbindelser mellom gulfstatene, utviklingen av den politiske situasjon i Sahel, nedrustningsspørsmål og konflikten om den nordkoreanske atomprogrammet.

Blant deltakerne var Petro Porosjenko, Paul Kagame, Tamim ibn Hamad Al Thani, Binali Yıldırım, Sebastian Kurz, Theresa May, Benjamin Netanjahu, António Guterres, Jean-Claude Juncker, Federica Mogherini, Jens Stoltenberg, Haider al-Abadi.

 2017 
Konferansen som var den 53. siden 1963, ble avholdt fra 17. til 19. februar 2017 under mottoet til årets Munich Security Report «Post-Truth, Post-West, Post-Order?». På dagsorden sto blant annet: 
 EUs fremtid forent eller delt? (The Future of the European Union: United or Divided?) 
 NATOs fremtid: Foreldet eller absolutt nødvendig? (Future of NATO: Obsolete or Very important?)
Deltakere påmeldt til konferansen var blant andre Tysklands forbundskansler Angela Merkel, USAs visepresident Mike Pence, USAs forsvarsminister James Mattis, FNs generalsekretær Antonio Guterres og NATOs generalsekretær Jens Stoltenberg. 

 2016 
Temaene var I 2016 freds- og sikkerhetspolitikk, krigen i Syria, flyktningkrisen og den europeiske sikkerhetsordning. Tittelen på MSR var «Boundless Crises, Reckless Spoilers, Helpless Guardians». Rapporten omhandlet krisen i det europeiske sikkerhetsregimet, krigen i Syria og jihadistiske terrorgruppers aktiviteter over hele verden. Konferansen, som fant sted fra 12. til 16. februar, ble åpnet av Tysklands forsvarsminister Ursula von der Leyen. Blant deltakerne forøvrig var Federica Mogherini, George Soros, Erna Solberg, Frank-Walter Steinmeier, Sergej Lavrov, Jens Stoltenberg, Dmitrij Medvedev, Ine Eriksen Søreide og John F. Kerry.

Konferansen ble i 2016 av University of Pennsylvania vurdert som den beste tankesmien i verden.

 Andre arrangementer 
I tillegg til hovedkonferansen i februar arrangerer München sikkerhetskonferansen en rekke andre arrangementer. 

 München Leaders Meetings  

 München Strategy Retreats  

 Roundtables

 Utmerkelser og nettverk 
Heder og støtteprogrammer initiert av MSC.

 Ewald von Kleist-prisen

 John McCain Dissertation Award  

 Women Parliamentarians Program 

 Munich Young Leaders

 Publikasjoner 
Det publiseres jevnlig publikasjoner om sikkerhetspolitikk, ofte i samarbeid med partnerorganisasjoner. Sentrale publikasjoner er den årlige Munich Security Report (MSR) og Munich Security Index (MSI), samt serien Selected Key Speeches, supplert med ytterligere rapporter om aktuelle hendelser: Munich Security Briefs og Debriefs, Munich Security Analyses, Munich Security Opinions samt spesialutgaver og bøker.

 Munich Security Report (MSR)  

Munich Security Index (MSI)  

 Serien Selected Key Speeches

 Fotnoter 

 Referanser 

 Eksterne lenker 


Kategori:Tysk utenrikspolitikk
Kategori:Forsvarspolitikk
Kategori:München
kategori:Konferanser